

KULTUURI- JA SPORDITÖÖ PEASPETSIALISTI

KÄSKKIRI

Linnamäe 26.05.2025 nr 10-5/25-5

**Loa andmine avaliku ürituse korraldamiseks**

Meie Saunja MTÜ esitas Lääne-Nigula Vallavalitsusele taotluse avaliku ürituse, Saunja külapeo korraldamiseks, mis toimub 07.06. 2025 aastal ajavahemikul kell 16.00 – 08.06.2025 kell 02.00 Saunja külaplatsil (Aaviku, Saunja küla, Lääne-Nigula vald).

Prognoositud osalejate arv ühel etapil on 100 inimest. Ürituse korraldamisega ei kaasne kaubandustegevust, teede ja tänavate sulgemist ning liikluskorralduse muutmist. Kokkuleppel omanikuga, on parkimine on korraldatud kõrval asuval kinnistul. Külaplatsi vahetus läheduses ei ole majapidamisi.

Võttes aluseks kohaliku omavalitsuse korralduse seaduse § 30 lõike 1 punkti 3, korrakaitseseaduse § 56 lõike 1 punkt 2, Lääne-Nigula Vallavolikogu 19.04.2018 määruse nr 21 „Avalike ürituste korraldamise ja pidamise kord Lääne-Nigula vallas” § 4 punkt lõike 2 ning Meie Saunja MTÜ taotluse

1. Lubada Meie Saunja MTÜ-l (80641078) korraldada Saunja külaplatsil (Aaviku kinnistu, Saunja küla, Lääne-Nigula vald) **Saunja külapidu 07.06.2025 alates kell 16 kuni 08.06.2025 kell 02.00.**

2. Ürituse vastutav isik: Andres Karm, tel 53310924, andres.karm@gmail.com

3. Korraldajal tagada:

3.1. Avaliku korra nõuete täitmine vastavalt korrakaitseseaduse §-dele 55 ja 56;

3.2 Heakorra nõuete täitmine vastavalt Lääne-Nigula Vallavolikogu 25.01.2018 määrusele nr 1 „Lääne-Nigula valla heakorra eeskiri“ (RT IV, 07.02.2018,3);

3.3 Avaliku ürituse läbiviimisel Lääne-Nigula Vallavolikogu 19.04.2018 määruse nr 21 „Avalike ürituste korraldamise ja pidamise kord Lääne-Nigula vallas“ (RT IV, 25.04.2018, 6) nõuete täitmine;

3.4 osalejate turvalisus;

4. Loa andja võib ürituse loa kehtivuse peatada või lõpetada:

4.1 ohu vältimiseks;

4.2 varalise kahju tekkimise ohu või kahju tekitamise korral;

4.3 üritusest osavõtjate turvalisuse tagamiseks;

4.4 Lääne-Nigula Vallavolikogu 19.04.2018 määruse nr 21 „Avalike ürituste korraldamise ja pidamise kord Lääne-Nigula vallas“ (RT IV, 25.04.2018, 6) §-s 6 sätestatud nõuete järgimata jätmisel;

4.5 muul põhjendatud juhul;

5. Käskkiri jõustub teatavakstegemisest.

6. Käesolevat käskkirja on õigus vaidlustada 30 päeva jooksul, arvates päevast, millal vaiet esitama õigustatud isik käskkirjast teada sai või oleks pidanud teada saama, esitades vaide Lääne-Nigula Vallavalitsusele haldusmenetluse seadusega vaidemenetlusele kehtestatud korras. Käskkirja peale on kaebeõigusega isikul õigus esitada kaebus Tallinna Halduskohtule halduskohtumenetluse seadustiku §-s 46 sätestatud tähtaegadel ja halduskohtumenetluse seadustikus sätestatud korras.

*/allkirjastatud digitaalselt/*

Varje Paaliste

Kultuuri- ja sporditöö peaspetsilist